Kubalila mazuba kusikila kubuzuba bwa Pentekkositi, ipobwe lyaambwa mumajwi amwi kuti “Ndi Pobwe lya Mvwiki”, nkubalila ooko banamaleya nkobauntuluzya kucita. Nkamu ya World's Last Chance, niyakamanizya mawoola manjaanji kiivwuntauzya Mangwalo amoyo wakupaila, yakasikila ambaakani yakuti, eeyo “nzila iilaa mpuwo” iibelesyegwa kujana buzuba oobo, ililubide! Twamukomba amutusangane swebo, mbuli mbotuyaabweenda akunjila muciiyo katuciyungizya kumvwisisya Pobwe lya Mwviki, akuzyiba bwakubalila mazuba kusikila twajana buzuba bululeme bwa pobwe eelyo.
Mbubuti mbonga walesya MULUMBE UUCENGA BANTU: KOBALA ZILEMBEDWE! Kubala cakabotu-kabotu mabbuku aalembedwe misela, Mangwalo, alwiiyo lwazilengwa leza zyamweenya wakujulu, kuyubunuka masimpe aagambya kuti Mujibelo teesyi Nsabata yabuzuba bwaciloba yamu Bbaibbele pe, ayalo Nsondo tiili buzuba mbwaakabuka kuzwa kubafu Mufutuli pe.
Kusanyangula kabotu-kabotu matalikilo aamweengwe Uutalikilwa kupima buzuba, ncintu ciyubununa kakwiina kudonaika kuti mvwiki zyamazubaano tiizyakali kuzinguluka lyoonse kazijatene kuzwa ku Malengelo. Kusendekezya muzeezo wiimpene akasimpe aaka, nkukotamina zilengwa aziyanza zyabantu - akusiila bumboni bwini kumbali.
[Eeci CEELEDE KUBALWA abaabo bakomba Nsabata Mujibelo, Babamba Mapobwe, aba SDA boonse.]
Aayo makani aayinda kukankamusya akugambya ngaayubunuka eelyo kuti Leza Uusisidwe wayubununwa. Yebo tokalanganyi kabili Nsondo a Mujibelo munzila njoyeeya cino ciindi kufumbwa kuti umanizye kubala cibalo eeci.
Kumwi kubeja kupati akataa musela wanyika yoonse, kwakacitigwa mumyaka iisika 1700 kupiluka musyule lyesu, abalombwana bobile: Constantine I a Hillel II
Hena ayebo ulicengedwe na?
Mumuni uuyungizya kumweka kuzwa kujulu mumyaka misyoonto yakainda wakayubununa kuti buzuba bwamu Bbaibbele — antoomwe abwa Nsabata — butalikila kubucedo cifumofumo. Imulongo abweende bwazintu zyakatola busena mu lufu akuzikkwa kwa Mufutuli Yahushua zilatondezya cakumaninina kakwiina kudonaika kuti bamaJuuda aabo bakali kupona mumazuba naakali anyika Yahushua, bakacili kubamba buzuba bwa Nsabata kutalikila kubucedo.
Mumangwalo kuli yobwedwe munzila yakubambilila kabotu, kucenjezya kwamamanino kuzwa Kujulu. Ooyo mulumbe waluzyalo, ucenjezya baabo bapona mumazuba aamamanino kuti baleke kubelesya kkalenda lyamituni mukukomba Mulengi. Aabo bateelela kucenjezya ooku, bayootambula caando cokwa Yahuwah. Aabo banyansya kucenjezya ooku, bayootambula caando ca munyama.
Mumyaka yakainda, luzyibo lwa kkalenda lya Mulengi a Nsabata yabuzuba bwaciloba, lwakamwaikila atalaa nyika. Kwakaba kutongooka kapati kutongookela kasimpe aaka. Nokuba boobo, ooku kutongooka kuti kwalangisyigwa amumuni wa Mangwalo amalembe aamisela, tusimpe tulibonya oomo tutondezya kuti Nsabata yamasimpe ya Bbaibbele ikonzya buyo kubalilwa kubelesya kkalenda litobezya mwezi-azuba lyaku Malengelo. Eeci cibalo ciingula mibuzyo iili fuka yakatongookela Nsabata iitobezya mwezi azuba yamu Bbaibbele.
Mukupyopyongana kukopede mizeezo iikazyana, kuli kutaminina kunjaanji ooko kutamikizya Nsabata iitobezya mwezi-azuba. Eeci cibalo ciingula kutwanga kuli ciloba ooko kwakamvugwa kakusampaula Nsabata iitobezya mwezi azuba.
Mumyaka misyoonto yakainda, kwakaba mumuni uuyungizya kumwesyela atalaa Nsabata akuyubununa kasimpe aako kakalubidwe kwaciindi cilamfu loko: kasimpe kakuti Nsabata yamu Bbaibbele tiikonzyi kujanwa kubelesya kkalenda lyamituni. Lilikke nokubelesyegwa kkalenda lyansiku lyaba Hebulayo, kkalenda lyaku Malengelo, ndendilyo Nsabata yamasimpe niikonzya kujanwa. Eeci cibalo ciingula mibuzyo iibuzyililwa ziindi zinjaanji mukulwana Nsabata yamu Bbaibbele iitobezya Mwezi-aZuba.
Mangwalo aambilizya mulimo wakuzunda wamusela wamamanino: kubambulula caalubila, naa kusinka cisena, eeco cakaba mumulawo ookwa Yahuwah eelyo Nsabata niyakapindaulwa. Ooyu ngomulimo ngotambidwe a Julu buno buzuba kuti webo uubeleke.
Cishinshimi ca “Mvwiki zyili makumi ciloba” cokwa Daniele ncishinshimi cimwi cilaa mpuwo akataa zishinshimi zyoonse zyili Mumangwalo, nkaambo citondezya myaka iini yakubbapatizyigwa akukankaminwa kwa Mufutuli kakwiina kuleyaleya mumbali. Cuusisya ncakuti, bantu banji tabaciteeleli kabotu nokuba kucipandulula munzila iilubide 1 nkaambo eeci cishinshimi cilaa makani malemu ncobeni. Pele kulangisya cishinshimi cokwa Daniele “camvwiki zyili makumi ciloba” citutondezya kuti “Kukankaminwa muli Bwasanu” amuzeezo wakuti mvwiki yamazubaano ilazinguluka lyoonse kuzwa kumalengelo aanyika, tuuli muzeezo uululeme pe!
Pasika, makani aakopede bantu banjaanji. Mulumbe mubotu uuli mumabbuku otatwe aaMateyo, Maako aLuuka umvwikaanga upede buzuba bwa Mulalilo Wamamanino bwiimpene abuzuba bulembedwe mubbuku lya Mulumbe wa Johani. Muli ceeci amuzyintu zimwi zyizinga kuyeeya, Mangwaloo alitupede kale busanduluzi bukosozya makani aaya! Eelyo tumpango twiindene notuvwuntaulwa akusanyangulisyigwa, kuli bumboni buvwukkuka mumulumbe uuli mumabbuku aayo one antoomwe; kasimpe keni nkakuti, yoonse milumbe iili mumabbuku aaya ileendelana.
Mulalilo Wamamanino: Mangwalo ayubununa bubotu bwakweendelana akataa zikonzyano mukuti Mulalilo Wamamanino tiiwakali Pasika pe, pele wakali mulalilo wakulya buyo ooyo wakaanzwa azikonzyanyo zipya.
Eeci ciiyo cijatikizya tusimpe tuli kkumi atubili ooto tujanwa ma Mangwalo mbuli musunko ulaa ziga zyili kkumi azyibili, eeci ncecigwasyilizya baabo bavwuntauuzya kasimpe mazubaano kuti bagante buzuba bwini bwa kukankaminwa kwa Yahushua. Eeci ncintu ciyandika kapati nkaambo ootu twaambo ntotutondezya mbolibeleka kkalenda lyokwa Yahuwah. Tulatondezya aleelyo lini nobweelede kuba buzuba bwaciloba bwa Nsabata yamasimpe- alimwi oobo buzuba tabuli Mujibelo pe!
bem_Latn bem_Latn bem_Latn bem_Latn bem_Latn bem_Latn ewe_Latn bem_Latn bem_Latn bem_Latn nya_Latn bem_Latn bem_Latn bem_Latn bem_Latn bem_Latn bem_Latn